Ekološke rukotvorine u Merilendu
Pre 20 godina, jedan par je počeo da pravi nakit i kancelarijski materijal od recikliranih kompjuterskih matičnih ploča
Debi Arem nema nikakvih problema da pronađe reciklirani materijal za svoje kreacije. Ona koristi sve, od komadića metala preko delova elektronskih naprava do kompjuterskih matičnih ploča i čipova. Debi je diplomirala na smeru za primenjenu umetnost i time se bavi. Ona i njen suprug Džoel su osnovali kompaniju, koju su nazvali “Three Ring Circuits”, a zatim su svoj nakit izložili na lokalnoj prodajnoj izložbi rukotvorina. Od tada, Aremovi su počeli da prave razne druge proizvode. Iskorišćeni prototip kompjuterske matične ploče je baza za gotovo sva dela. Na to se zatim dodaju starinske perlice, mali delovi metala i sve drugo što im se učini zanimljivo. Ove matične ploče iz mobilnih telefona su posebno popularne. Aremovi tvrde da je 20 godina zajedničkog rada učvrstilo njihov brak. ”, kaže Džoel. “”, ističe Debi. Aremovi ovih dana sve ređe putuju po prodajnim izložbama, već svoje proizvode prodaju preko interneta. To im omogućava ne samo da provode više vremena u ateljeu koji je ujedno i kuća u kojoj žive, već i da odgovore na sve veću potražnju koja dolazi sa svih strana sveta.